**Iepirkuma līgums Nr. \_\_\_\_\_\_\_\_\_\_**

*par moduļu māju (modulārā sistēma) izbūve 324 m2 apjomā Tvaika ielā 2, Rīgā*

*(iepirkuma identifikācijas Nr. RPNC/2021/19)*

Rīgā,

2021. gada \_\_. \_\_\_\_\_\_\_\_\_

Valsts sabiedrība ar ierobežotu atbildību “Rīgas psihiatrijas un narkoloģijas centrs”, reģistrācijas Nr. 50003342481, juridiskā adrese: Tvaika iela 2, Rīga, LV-1005, (turpmāk – Pasūtītājs), kuras vārdā saskaņā ar statūtiem, rīkojas tās \_\_\_\_\_\_\_\_\_\_\_\_\_\_\_\_\_\_\_\_\_\_, no vienas puses

un

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, vienotais reģistrācijas Nr. \_\_\_\_\_\_\_\_\_\_\_, juridiskā adrese: \_\_\_\_\_\_\_\_\_\_\_\_\_\_, (turpmāk – Būvuzņēmējs), kuras vārdā saskaņā ar \_\_\_\_\_\_\_\_\_\_\_\_\_\_\_\_ rīkojas tās \_\_\_\_\_\_\_\_\_\_\_\_\_\_\_\_, no otras puses (turpmāk katrs atsevišķi vai kopā Puse (-s) un/vai Līdzēji),

pamatojoties uz Pasūtītāja iepirkuma komisijas lēmumu par iepirkuma procedūras – ārkārtas situācijas sarunu procedūras „Moduļu māju (modulārā sistēma) izbūve 324 m2 apjomā Tvaika ielā 2, Rīgā”, iepirkuma identifikācijas Nr. RPNC/2021/19 (turpmāk – Iepirkums), rezultātiem, noslēdz šādu līgumu (turpmāk – Līgums):

1. **Apzīmējumi**
	1. ***„Līgums”*** – Pušu parakstītais Līgums, ieskaitot visus tā pielikumus, kā arī jebkuru dokumentu, kas papildina vai groza Līgumu vai tā pielikumus.
	2. ***“Būvprojekta vadītājs”*** – atbildīgā persona par Būvprojekta izstrādi, kas paraksta apliecinājumu par to, ka Būvprojektā ir iekļautas un izstrādātas visas nepieciešamās daļas atbilstoši būvatļaujā ietvertajiem nosacījumiem.
	3. ***„Būvuzraugs”*** – persona, kura pārstāv Pasūtītāju, Pasūtītāja vārdā pilnvarota uzraudzīt Būvdarbu izpildes gaitu, tās atbilstību Līgumam, Būvprojektam, normatīvajiem aktiem un Pasūtītāja interesēm. Būvuzraugs ir tiesīgs iepazīties ar Būvuzņēmēja izstrādāto dokumentāciju un Būvdarbu izpildi, pieprasīt skaidrojumus par to Būvuzņēmējam, saņemt Pasūtītājam adresētus ziņojumus, apturēt Būvdarbus, veikt citas Līgumā un normatīvajos aktos noteiktās darbības, pārbaudīt Būvdarbu izpildes kvalitāti un apjomu atbilstību Līguma un Būvprojekta noteikumiem, u.c. tiesības atbilstoši normatīvajos aktos noteiktajam.
	4. ***„Būvdarbu vadītājs”*** – Pasūtītāja apstiprināts Būvuzņēmēja atbildīgais ēku būvdarbu vadītājs, kurš kā sertificēts atbildīgais Būvdarbu vadītājs nodrošina Būvdarbu izpildi atbilstoši normatīvajiem aktiem, Būvprojektam un Līgumam, organizē Būvuzņēmēja un piesaistīto apakšuzņēmēju darbību un pārstāv Būvuzņēmēju attiecībās ar Pasūtītāju.
	5. ***„Būvdarbi”*** – būvniecības darbi, tai skaitā moduļu ražošana, kuri Būvuzņēmējam jāveic Līguma ietvaros saskaņā ar Līgumu, Būvprojektu un normatīvajiem aktiem (tai skaitā, būvniecība, būvniecības darbu sagatavošana, izpēte, dokumentu komplektēšana, u.c.).
	6. ***„Darbi”*** – visas darbības, kuras Būvuzņēmējam jāveic Līguma ietvaros saskaņā ar Līgumu un normatīvajiem aktiem (tai skaitā, projektēšanas, autoruzraudzības, Būvdarbu un ar tiem saistīto darbu veikšana).
	7. ***„Līguma summa”*** – kopējā cena par visu Darbu izpildi, kura noteikta Līguma 3.1.apakšpunktā atbilstoši Būvuzņēmēja iesniegtajam finanšu piedāvājumam (*2.pielikums*), kuru Pasūtītājs maksās Būvuzņēmējam par pilnā apjomā un Līgumā noteiktos termiņos atbilstoši Tehniskajai specifikācijai sniegtiem Darbiem. Līguma summa ietver pilnu samaksu par Līguma ietvaros paredzēto saistību pilnīgu izpildi, tai skaitā, bet ne tikai, visas izmaksas, kas saistītas ar projektēšanas darbiem (t.sk. autoratlīdzību), Būvprojekta izstrādi, t.sk. izstrādes organizācijai nepieciešamās, izejas materiālu, tehnisko noteikumu, saskaņojumu un informācijas vākšanas, uzmērīšanas, apsekošanas, transporta, apdrošināšanas un nodokļiem (izņemot PVN) nepieciešamās izmaksas, izpētes darbi, visas iespējamās izmaksas, kas varētu rasties Būvuzņēmējam, Pasūtītājam projektēšanas darbu izpildes laikā sniedzot precizējumus un papildinājumus būvprojektam noteiktajās prasībās; autoruzraudzību visā Būvdarbu veikšanas laikā un visā garantijas laikā, un autoruzraudzības izmaksas nevar tikt palielinātas, ja tiek pagarināts Būvdarbu veikšanas termiņš; Būvdarbu veikšanu pilnā apjomā, tai skaitā materiālu un izstrādājumu izmaksas, darbu izmaksas, pieskaitāmos izdevumus, mehānismu un transporta izmaksas, ziemas sadārdzinājumu, darbu organizācijas izmaksas, nodokļus (izņemot PVN), apdrošināšanas izmaksas, izdevumus, kas saistīti ar visu nepieciešamo dokumentu (piemēram, atzinumu saņemšanu no institūcijām/personām, kas izdevušas tehniskos noteikumus, aktuālās kadastrālās uzmērīšanas lietas pasūtīšanu un saņemšanu) Objekta pieņemšanai ekspluatācijā saņemšanu, tai skaitā darbi, izstrādājumi, materiāli, iekārtas un mehānismi, kas nav norādīti finanšu piedāvājumā, bet ir izsecināmi no Tehniskās specifikācijas, kā arī darbi, izstrādājumi, materiāli, iekārtas un mehānismi, kas nav norādīti Līgumā vai Tehniskās specifikācijas dokumentācijā, bet ir nepieciešami Darbu pienācīgai, savlaicīgai un kvalitatīvai izpildei, kā arī visas iespējamās izmaksas, kas varētu rasties Būvuzņēmējam, Pasūtītājam apturot Līguma darbību. Līguma summa visā Līguma darbības laikā var tikt mainīta Līgumā un Publisko iepirkumu likumā noteiktajā kārtībā.
	8. ***“PVN***” – pievienotās vērtības nodoklis.
	9. ***„Objekts”*** – Līguma 2.1.apakšpunktā minētais objekts.
	10. ***„Piedāvājums”*** – Būvuzņēmēja iesniegtais piedāvājums Iepirkuma ietvaros.
	11. ***„Būvprojekts”*** – Tehniskās dokumentācijas komplekts (Būvprojekts), kuru Būvuzņēmējam ir jāizstrādā saskaņā ar Līgumu, Piedāvājumu, spēkā esošajiem būvnoteikumiem un citiem normatīvajiem aktiem un jāiesniedz akceptēšanai Rīgas pilsētas būvvaldē.
	12. ***„Pasūtītāja pārstāvis”*** – Pasūtītāja pārstāvis, kurš koordinē Pasūtītāja, Būvuzņēmēja u.c. Līguma saistību izpildē iesaistīto personu darbību.
	13. ***„Būvuzņēmējs”*** –juridiskā persona, kuras Iepirkumā iesniegtais piedāvājums tiek atzīts par uzvarējušu un ar kuru Pasūtītājs noslēdz Līgumu par Darbu izpildi.
	14. **„*Pasūtītājs*”** – valsts sabiedrība ar ierobežotu atbildību “Rīgas psihiatrijas un narkoloģijas centrs”, reģistrācijas nr. 50003342481, juridiskā adrese: Tvaika iela 2, Rīga, LV-1005, kas slēdz būvprojekta izstrādes, autoruzraudzības un būvniecības līgumu ar Būvuzņēmēju par šajā Iepirkumā noteikto Darbu izpildi.
	15. ***„Tehniskā specifikācija”*** – Pasūtītāja izvirzītās prasības Darbiem. Pievienota Līgumam kā *1.pielikums.*
	16. ***“Iepirkums”* –** ārkārtas sarunu procedūru“Moduļu māju (modulārā sistēma) izbūve 324 m2 apjomā Tvaika ielā 2, Rīgā”, iepirkuma identifikācijas Nr. RPNC/2021/19.
	17. ***“Trūkumi” –*** Būvprojektā (tai skaitā projektēšanas darbu laikā) esoši defekti un/vai neatbilstības Latvijas Republikas spēkā esošos normatīvajos aktos noteiktajām prasībām (arī neatbilstība Eiropas Savienības normatīvos noteiktajām kvalitātes prasībām, kas saistošas Latvijas Republikā), Pasūtītāja norādījumiem vai citām Līguma un tā pielikumos noteiktajām prasībām, tajā skaitā tādas nepilnības Būvprojektā, kā rezultātā ir aizkavēti vai ierobežoti Būvdarbi Objektā, vai pilnvērtīga Objekta ekspluatācija tā paredzētajai funkcijai, kā arī kompetentu institūciju norādītās neprecizitātes un/vai defekti un citi trūkumi.
2. **Līguma priekšmets**
	1. Būvuzņēmējs saskaņā ar Līgumu un Iepirkumā iesniegto Piedāvājumu apņemas veikt Līgumā noteiktos Darbus.
	2. Būvuzņēmējs Darbus veic ar savu darbaspēku, darba rīkiem un ierīcēm, un ar materiāliem - kuru vērtība ir ierēķināta Līguma summā.
	3. Līgums tiek no finanšu līdzekļiem, kas paredzēti, lai samazinātu ilglaicīgu negatīvo ietekmi uz sabiedrības psihisko veselību, ko rada COVID-19 pandēmija.[[1]](#footnote-1)
	4. Šim Līgumam ir šādi pielikumi, kas uzskatāmi par tā neatņemamu sastāvdaļu:

2.2.1. Darbu izpildes kalendārais grafiks (*3. pielikums*);

2.2.2. Finanšu piedāvājums (*2. pielikums*);

2.2.3. Tehniskā specifikācija (*1. pielikums*);

2.2.4. Finanšu garantiju noteikumi (*4. pielikums*).

2.2.5. Iepirkuma dokumentācija, t.sk. iepirkuma komisijas sēžu protokoli, kas netiek pievienoti Līgumam, bet ir neatņemama tā sastāvdaļa.

2.2.6. Būvuzņēmēja piedāvājums Iepirkumam, kas netiek pievienoti Līgumam, bet ir neatņemama tā sastāvdaļa.

1. **Līguma summa**
	1. Līguma summa par Darbu kvalitatīvu un atbilstošu izpildi, ko Pasūtītājs samaksā Būvuzņēmējam, ir \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*), bez pievienotā vērtības nodokļa (turpmāk – PVN), kas sastāv no samaksas par:
		1. Projektēšanas darbu izpildi \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*) apmērā bez PVN;
		2. Autoruzraudzības veikšanu \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*) apmērā bez PVN;
		3. Būvdarbiem \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*) apmērā bez PVN.
	2. Papildus Līguma summai Pasūtītājs maksā PVN atbilstoši spēkā esošajiem normatīvajiem aktiem.
	3. Būvuzņēmējs apliecina, ka Līguma summā ir iekļauti visi darbi un materiāli atbilstoši, kas nepieciešams pilnīgai Darbu veikšanai.
	4. Līguma darbības laikā izmaiņas Līguma summā var tikt veiktas tikai Līgumā un Publisko iepirkumu likumā paredzētajā kārtībā un apmērā.
	5. Būvuzņēmējam nav tiesības prasīt papildu samaksu no Pasūtītāja, ja Līguma izpildes laikā tiek konstatēts, ka Būvuzņēmējs nav iekļāvis visus nepieciešamos darbus un/vai materiālus un/vai izmaksas, saskaņā ar Tehnisko specifikāciju un situāciju Objektā, kļūdījies pakalpojumu cenās, nav piedāvājis cenu par visu Darbu apjomu, kas nepieciešams Darbu pilnīgai sniegšanai, Objekta pieņemšanai ekspluatācijā un nodošanai Pasūtītājam saskaņā ar Līgumu un tā pielikumiem. Šajā punktā minētās papildu izmaksas, kas nepieciešamas, lai veiktu visus nepieciešamos darbus tādā apjomā un kvalitātē, lai pilnā apmērā izpildītu Darbus, sedz Būvuzņēmējs.
2. **Maksājumu izdarīšanas kārtība**
	1. Līguma summa Būvuzņēmējam par Darbu izpildi tiek ieskaitīta Būvuzņēmēja norādītajā bankas kontā šādā kārtībā:
		1. Samaksa Būvuzņēmējam par Līguma ietvaros izstrādāto Būvprojektu \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*), tai skaitā PVN 21% \_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*) tiek veikta 30 (trīsdesmit) dienu laikā pēc:
3. būvvaldes veiktās atzīmes izdarīšanas būvatļaujā par projektēšanas nosacījumu izpildi dienas;
4. Būvprojekta saņemšanas, par ko Līguma 12.3.apakšpunktā norādītā kārtībā ir sagatavots un Pušu parakstīts darbu pieņemšanas-nodošanas akts. Pušu parakstīts darbu pieņemšanas-nodošanas akts neatņem Pasūtītājam tiesības izteikt pretenzijas par saskaņošanai iesniegtajiem Darbiem;
5. rēķina par Būvprojekta izstrādi saņemšanas no Būvuzņēmēja.
	* 1. Kopējā samaksa par līgumā paredzētajiem Būvdarbiem ir \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*), neieskaitot PVN 21% apmērā. Samaksa par līgumā paredzēto Būvdarbu izpildi tiek veikta 30 (trīsdesmit) dienu laikā pēc:
6. kārtējā akta (Forma Nr.2 un Forma Nr.3) par kalendārajā mēnesī izpildītajiem darbiem, ko saskaņojuši un parakstījušas Puses;
7. attiecīga rēķina saņemšanas no Būvuzņēmēja.
	* 1. Samaksa Būvuzņēmējam par autoruzraudzību \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*), tajā skaitā PVN 21% \_\_\_\_\_\_\_\_ EUR (\_\_\_\_\_\_\_\_\_\_\_\_\_\_\_\_ *euro*), tiek veikta 30 (trīsdesmit) dienu laikā no visu zemāk minēto nosacījumu iestāšanās:
8. autoruzraudzības izmaksas tiek aprēķinātas proporcionāli Pasūtītāja akceptētajai Būvdarbu izpildei atskaites mēnesī (Forma Nr.2 un Forma Nr.3);
9. Puses parakstījušas sniegtā autoruzraudzības pakalpojuma nodošanas-pieņemšanas aktu;
10. Būvuzņēmējs iesniedzis Pasūtītājam rēķinu par nodrošināto autoruzraudzības pakalpojumu sniegšanu.
	1. PVN par Būvdarbiem jeb 21 % no Līguma 4.1.2.apakšpunktā minētās līgumcenas Pasūtītājs iemaksā valsts budžetā saskaņā ar Pievienotās vērtības nodokļa likuma 142.pantā noteikto kārtību.
	2. Līguma summa nav pakļauta valūtas kursu svārstībām, indeksācijai (darbaspēka vai materiālu sadārdzinājums). Uzņēmējam nav tiesības papildus Līgumcenai prasīt jebkādu citu izdevumu, izmaksu kompensēšanu, ja par to nav panākta atsevišķa vienošanās vai Līgums skaidri nenosaka citādi.
11. **Darbu** **izpildes noteikumi**
	1. Būvuzņēmējs atbild par Iepirkuma nolikumā noteiktajām prasībām atbilstoša personāla (projektēšanas, autoruzraudzības, kā arī Būvdarbu jomā) un sertificētu materiālu izmantošanu Darbu laikā Objektā.
	2. Būvuzņēmējs, izstrādājot Būvprojektu, veic visu tā izstrādei nepieciešamo dokumentu pieprasīšanu un saņemšanu. Nepieciešamības gadījumā, šajā punktā noteikto pienākumu izpildei, Būvuzņēmējam ir tiesības saņemt no Pasūtītāja atbilstošu pilnvarojumu.
	3. Darbi ir jāveic, ievērojot Iepirkuma nolikumu un Piedāvājumu un Tehnisko specifikāciju, saskaņā ar apstiprināto Būvprojektu (pēc Būvvaldes veiktās atzīmes izdarīšanas būvatļaujā par projektēšanas nosacījumu izpildi), normatīvajiem aktiem, Līguma noteikumiem un Pasūtītāja vai Būvuzrauga norādījumiem, ciktāl šādi norādījumi neizmaina Līguma, normatīvo aktu nosacījumus, Līguma summu, Darbu apjomus vai Darbu izpildes termiņus.
	4. Ievērojot Līguma noteikumus, Būvuzņēmējs pilnīgu Darbu izpildi apņemas pabeigt līdz:

##### 5.4.1. Būvprojekta izstrāde \_\_\_\_\_\_\_\_\_\_\_ laikā no Līguma parakstīšanas dienas (ieskaitot Būvprojekta saskaņošanu būvvaldē);

##### 5.4.2. Būvdarbi un autoruzraudzība: līdz 31.12.2021. Pasūtītājs Objektu nodod Būvuzņēmējam ne vēlāk, kā līdz 01.09.2021.

* 1. Ja Līguma izpildīšanas procesā Būvuzņēmējam ir radušies šķēršļi, t.sk. Pasūtītāja pieprasītas izmaiņas Būvprojektā, kurus tas, kā pieredzējis un kvalificēts Darbu veicējs iepriekš nevarēja paredzēt, tad viņam ir tiesības, vispirms saskaņojot ar Pasūtītāju iepriekš minēto šķēršļu likvidēšanas metodi un izmaksas, saņemt Darbu izpildes termiņa pagarinājumu, kas atbilst šo šķēršļu darbības vai novēršanas ilgumam. Par tādiem šķēršļiem un apstākļiem Puses uzskata, piemēram, jebkādu Darbu aizkavējumu, Būvdarbu pārtraukšanu, kas rodas Pasūtītāja saistību nepildīšanas rezultātā vai pēc Pasūtītāja norādījuma, kā arī valsts institūciju vai pašvaldības iestāžu aizlieguma vai saistību neizpildes normatīvajos aktos noteiktajos termiņos.
	2. Būvuzņēmējs veic visas darbības, kādas saskaņā ar normatīvajiem aktiem ir nepieciešamas, lai nodrošinātu Būvprojekta izstrādi, nodrošinātu autoruzraudzības pakalpojuma sniegšanu, uzsāktu, veiktu un pilnībā pabeigtu Būvdarbus atbilstoši Būvprojektam.
	3. Būvuzņēmējs ir atbildīgs, lai Darbu procesā tiktu ievēroti Latvijas Republikā spēkā esošie būvnormatīvi, normatīvie akti, Būvuzrauga un Pasūtītāja norādījumi, kas nav pretrunā ar Latvijas Republikā spēkā esošajiem tiesību aktiem un tāmju dokumentāciju, kā arī ievēro citus spēkā esošos normatīvos aktus, kas reglamentē šajā Līgumā noteikto Būvdarbu veikšanu, tajā skaitā darba aizsardzības, ugunsdrošības, elektrodrošības, sanitāros un apkārtējās vides aizsardzības noteikumus.
	4. Būvuzņēmējam ir saistoši tie Pasūtītāja un tā pārstāvju rīkojumi, kas nav pretrunā normatīvo aktu noteikumiem, šī Līguma noteikumiem un negroza tos, kā arī ir vērsti uz līgumsaistību sekmīgu izpildi.
1. **Pasūtītāja pienākumi un tiesības**
	1. Pasūtītājs apņemas:
		1. sniegt visu tā rīcībā esošo informāciju, kas nepieciešama Būvprojekta izstrādei, kā arī Būvdarbu veikšanai. Nepieciešamības gadījumā sagatavojot pilnvarojumu Būvuzņēmējam nepieciešamās informācijas saņemšanai no trešajām personām Pasūtītāja vārdā;
		2. nodot Būvuzņēmējam Objektu, par ko starp Pusēm tiek parakstīts akts un tiek fiksēts Objekta stāvoklis;
		3. nozīmēt savu pārstāvi – Būvuzraugu – Būvdarbu izpildes, to kvalitātes un atbilstības Līgumam uzraudzīšanai. Būvuzraugam ir tiesības jebkurā brīdī apturēt Būvdarbu veikšanu, iepriekš rakstiski paziņojot par to Būvuzņēmējam un argumentējot pieņemto lēmumu. Būvuzraugam ir visas tās tiesības un pienākumi, kādi tam ir noteikti būvnormatīvos, kā arī citos normatīvajos aktos;
		4. nozīmēt savu pārstāvi Darbu izpildes, to kvalitātes un atbilstības Līgumam uzraudzīšanai;
		5. nodrošināt Būvuzņēmēja personālam un autotransportam iespēju netraucēti piekļūt Objektam Darbu izpildes laikā vai citos Pušu saskaņotos laikos;
		6. pieņemt Būvuzņēmēja izpildītos Darbus saskaņā ar Līguma noteikumiem;
		7. samaksāt par izpildītajiem Darbiem saskaņā ar Līguma noteikumiem;
	2. Pasūtītājam ir tiesības:
		1. vienpusēji apturēt Darbu izpildi gadījumā, ja Būvuzņēmējs pārkāpj Līgumu, normatīvo aktu prasības, kā arī citos Līgumā noteiktajos gadījumos;
		2. vienpusēji izbeigt Līgumu, ja Pasūtītājam nav pieejami finanšu līdzekļi Būvniecībai vai nav iespējams realizēt visu Iepirkuma apjomu;
		3. vienpusēji izbeigt Līgumu, ja Būvuzņēmējs neievēro Līguma 5.4.apakšpunktā noteiktos Darbu izpildes termiņus;
		4. citas Pasūtītāja tiesības, kādas ir noteiktas normatīvajos aktos.
2. **Būvuzņēmēja pienākumi un tiesības**
	1. Būvuzņēmējs apņemas:
		1. veikt projektēšanas darbus atbilstoši normatīvajiem aktiem un Tehniskajai specifikācijai (*1.pielikums*). Pieprasīt un saņemt visus Būvprojekta izstrādei nepieciešamos dokumentus, tai skaitā, bet ne tikai, visus tehniskos noteikumus, ģeotehniskās izpētes, mērniecības un/vai topogrāfijas materiālus, kā arī veikt jebkādas nepieciešamās pārbaudes un izpētes paredzētajā Būvdarbu izpildes vietā;
		2. Līgumā un/vai normatīvajos aktos noteiktajos gadījumos un kārtībā izdarīt Pasūtītāja pieprasītās izmaiņas un precizējumus Būvprojekta dokumentācijā, tai skaitā Būvdarbu veikšanas laikā;
		3. pēc Pasūtītāja pieprasījuma reizi nedēļā organizēt un protokolēt Darbu izpildes kontroles sanāksmes. Sapulcēs jānodrošina Būvprojekta vadītāja (Būvprojekta izstrādes laikā) vai atbildīgā Būvdarbu vadītāja (Būvdarbu izpildes laikā) piedalīšanās;
		4. veikt Būvprojekta saskaņošanu spēkā esošajos normatīvajos aktos noteiktajā kārtībā un iesniegt izskatīšanai izmantojot Būvniecības informācijas sistēmu;
		5. Būvprojekta izstrādei nozīmēt Piedāvājumā norādītos speciālistus, kuru atbilstība Iepirkuma nolikumā noteiktajām prasībām pārbaudīta Iepirkuma norises laikā;
		6. izstrādāt Būvprojektu Tehniskajā specifikācijā noteiktajā apjomā ar noteiktajām sadaļām, Būvprojektā paredzot risinājumus, kā arī izmantojamos materiālus atbilstoši Pasūtītāja noteiktajām prasībām;
		7. nodrošināt Būvdarbu autoruzraudzību līdz Objekta nodošanai ekspluatācijā saskaņā ar būvvaldē akceptētu Būvprojektu un spēkā esošajiem normatīvajiem aktiem, norīkot atbildīgo autoruzraugu. Autoruzraugam Būvdarbu gaitā ir pienākums nodrošināt Būvprojekta atbilstošu realizāciju dabā, pēc Pasūtītāja pieprasījuma piedalīties atsevišķu Būvdarbu pieņemšanā, kā arī komisijas darbā pie Objekta pieņemšanas ekspluatācijā, nekavējoties rakstveidā informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvprojekta realizāciju, neizpaust komerciālos noslēpumus, kas kļuvuši zināmi, veicot autoruzraudzību, trešajām personām;
		8. nodot izstrādāto Būvprojektu un ar to saistīto dokumentāciju[[2]](#footnote-2) Pasūtītāja īpašumā ar dokumentācijas (vai attiecīgās tās daļas) radīšanas brīdi, paredzot, ka Pasūtītājs ir tiesīgs to brīvi pēc saviem ieskatiem izmantot savām vai trešo personu vajadzībām vai nodot trešajām personām. Būvuzņēmējs ar šo piekrīt, ka Pasūtītājs ir tiesīgs pēc saviem ieskatiem mainīt Būvprojekta dokumentāciju un tās sastāvdaļas, tai skaitā uzdot trešajām personām izdarīt izmaiņas Būvprojekta dokumentācijā, kā arī pēc saviem ieskatiem izmantot Būvprojekta dokumentāciju un tās sastāvdaļas Būvprojekta dokumentācijas tālākai izstrādāšanai un pilnveidošanai, kā arī jauna būvprojekta izstrādāšanai gan šajā Līgumā paredzētā Būvprojekta īstenošanai, gan citu būvobjektu būvniecībai. Būvuzņēmējs ar šo apņemas neizmantot Būvprojekta dokumentāciju vai jebkādu tās daļu jebkādu citu Būvobjektu projektēšanā un/vai būvniecībā un nodrošināt, ka to neizmanto trešās personas;
		9. nodot visas autora mantiskās tiesības uz Būvprojekta dokumentāciju bez jebkāda laika un teritorijas aprobežojuma Pasūtītājam. Būvuzņēmējs apliecina, ka atlīdzība par autora mantisko tiesību nodošanu Pasūtītājam ietverta Līguma summā un Būvuzņēmējs nav tiesīgs pieprasīt papildus autoratlīdzību/honorāru;
		10. veikt Būvprojekta saskaņošanu ar Pasūtītāju, kā arī citām trešajām personām, ar kurām, pamatojoties uz spēkā esošajiem normatīvajiem aktiem, Būvprojekts saskaņojams;
		11. kopā ar saskaņotu Būvprojektu iesniedz Pasūtītājam Būvdarbu lokālās tāmes, kas sagatavotas, detalizējot Būvuzņēmēja Finanšu piedāvājumu, uz kura pamata veicama faktiski veikto Būvdarbu apjomu izmaksu aprēķinu kopsavilkums (Forma Nr.2 un Forma Nr.3);
		12. veikt Būvdarbu sagatavošanu un būvtāfeles izgatavošanu un uzstādīšanu, kurā jānorāda Objekta nosaukums, Pasūtītājs, Būvuzņēmējs, Būvdarbu vadītājs, Būvuzraugs, Autoruzraugs, Būvprojekta autors, iepriekš saskaņojot būvtāfelē izvietojamo informāciju ar Pasūtītāju un Būvuzraugu;
		13. pirms Būvdarbu sākuma izstrādāt Būvdarbu veikšanas projektu atbilstoši spēkā esošu normatīvo aktu prasībām un veikt tā saskaņošanu ar Pasūtītāju un Būvuzraugu;
		14. ne vēlāk kā 5 (piecu) darba dienu laikā pirms Būvdarbu uzsākšanas Objektā atbilstoši Darbu izpildes kalendārajam grafikam (*3.pielikums*) pieņemt no Pasūtītāja Objektu pēc tā faktiskā stāvokļa, Pusēm sagatavojot par to aktu;
		15. ierīkot Būvdarbu veikšanai nepieciešamās palīgēkas būvniecības veikšanas teritorijā;
		16. Būvdarbu izpildei piesaistīt Piedāvājumā norādītos speciālistus, kuru atbilstība Iepirkuma nolikumā noteiktajām prasībām pārbaudīta Iepirkuma norises laikā;
		17. segt visus ar Līgumā noteikto Darbu veikšanu saistītos izdevumus līdz to pilnīgai pabeigšanai;
		18. Būvdarbus veikt saskaņā ar Latvijas būvnormatīviem, citu normatīvo aktu un Būvprojektā norādītajām funkcionālajām prasībām;
		19. Būvdarbu veikšanas procesā ievērot drošības tehnikas, ugunsdrošības, būvniecības procesu uzraugošo institūciju ieteikumus, veikt apkārtējās vides aizsardzības pasākumus, kas saistīti ar Būvdarbiem Objektā (tai skaitā, veikt vides vadības pasākumus, lai samazinātu atkritumu radīšanu būvlaukumā, ievērotu trokšņu līmeņa normas, nodrošināt energoefektivitāti un ūdens resursu efektīvu izmantošanu, veikt pasākumus kaitīgu atkritumu un bīstamu vielu noplūdes novēršanai u.c.), kā arī uzņemties pilnu atbildību par jebkādiem minēto noteikumu pārkāpumiem un to izraisītajām sekām;
		20. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt Būvdarbus, tai skaitā, bet neaprobežojoties ar būvdarbu un autoruzraudzības žurnāliem;
		21. nodrošināt visas Būvdarbu izpildes procesā nepieciešamās dokumentācijas sagatavošanu un iesniegšanu Pasūtītājam saskaņā ar Būvprojektu un normatīvajiem aktiem;
		22. nodrošināt Objektu ar nepieciešamajām ierīcēm visu būvgružu aizvākšanai, kā arī nodrošināt to regulāru izvešanu uz speciāli ierīkotām vietām atbilstoši spēkā esošajiem normatīvajiem aktiem;
		23. sniegt nepieciešamo palīdzību Būvuzraugam viņa pienākuma pildīšanai;
		24. izstrādāt detalizētus rasējumus, ja tādi nepieciešami, un saskaņot ar Pasūtītāju pirms attiecīgo Būvdarbu uzsākšanas;
		25. rakstveidā nekavējoties informēt Pasūtītāju par visiem apstākļiem, kas atklājušies Būvdarbu izpildes procesā un var neparedzēti ietekmēt Būvdarbu izpildi;
		26. rakstveidā saskaņot ar Pasūtītāju jebkuru Darbu izpildes procesā radušos nepieciešamo atkāpi no Līguma;
		27. Darbu izpildes termiņa kavējuma gadījumā, kas notikusi Būvuzņēmēja vainas dēļ, segt visas izmaksas un zaudējumus, kas Pasūtītājam radušies, tai skaitā, būvuzrauga piesaistei uz pagarināto Darbu izpildes termiņu. Šajā punktā noteikto zaudējumu atlīdzība neizslēdz citu neminēto zaudējumu pieprasīšanu, kā arī līgumsoda piemērošanu par Darbu izpildes termiņa kavējumu;
		28. nekavējoties brīdināt Pasūtītāju, ja Būvdarbu izpildes gaitā radušies apstākļi, kas var būt bīstami cilvēku veselībai, dzīvībai vai apkārtējai videi, un veikt visus nepieciešamos pasākumus, lai tos novērstu;
		29. nodrošināt Būvdarbu vadītāju atrašanos Objektā darba dienas laikā un izpildāmo būvdarbu kontroli, izņemot gadījumus, kad ar Objektā notiekošiem būvdarbiem saistītu jautājumu risināšanai, vai īslaicīgas prombūtnes dēļ (atvaļinājums, slimība utt.) Būvdarbu vadītājs
		30. uzņemties risku (nelaimes gadījumi, būves sagrūšana (bojāeja), bojājumu rašanās, zaudējumu nodarīšana trešajām personām u.c.) par Objektu līdz tā nodošanai ekspluatācijā;
		31. Būvdarbu izpildē izmantot būvizstrādājumus (materiālus) un iekārtas, kādas ir noteiktas Iepirkuma iesniegtajā Būvuzņēmēja Piedāvājumā vai kādas ir iepriekš saskaņotas ar Pasūtītāju, kas pilnībā atbilst Būvprojektam un Tehniskajai specifikācijai. Būvuzņēmējs apņemas ievērot būvizstrādājumu ražotāja noteiktos standartus un instrukcijas, ciktāl tie nav pretrunā ar Latvijas Republikas normatīvajiem aktiem;
		32. Būvdarbu veikšanas procesā nojauktās konstrukcijas un materiālus Būvuzņēmējs bez papildus atlīdzības pieprasīšanas nogādā Pasūtītāja norādītā vietā vai būvgružu utilizācijas punktā, atkarībā no tā, kā to pieprasījis Pasūtītājs. Būvuzņēmējam ir tiesības Būvdarbu veikšanas procesā nojauktās konstrukcijas un atgūtos materiālus izmantot savām vajadzībām, šādu darbību rakstveidā saskaņojot ar Pasūtītāju;
		33. pirms Objekta nodošanas ekspluatācijā sakārtot Objektu un tam piegulošo teritoriju (novākt būvgružus, Būvuzņēmējam piederošo inventāru un darba rīkus u.c.);
		34. ievērot un izpildīt Būvuzrauga likumīgās prasības, kā arī regulāri saskaņot veicamo Būvdarbu izpildi;
		35. nodrošināt Būvuzņēmēja pārstāvja klātbūtni sanāksmēs darbu laikā;
		36. veikt citas darbības saskaņā ar Līgumu, Būvprojektu, Latvijas būvnormatīviem un citiem normatīvajiem aktiem;
		37. sagatavot un saņemt no valsts un pašvaldību institūcijām, iestādēm visus nepieciešamos dokumentus Objekta nodošanai ekspluatācijā, kā, piemēram, bet ne tikai, atzinumus no institūcijām, kuras ir izdevušas tehniskos vai īpašos noteikumus; izpildshēmas, izpildmērījumu plānus, Būvdarbu izpilddokumentāciju u.tml.;
		38. veicot Būvdarbus, saglabāt Objektu labā tehniskajā stāvoklī un pēc iespējas izmantot Objektā tādas darba metodes un paņēmienus, kuru rezultātā nepasliktinās Objekta tehniskais un vizuālais stāvoklis;
		39. līdz Būvdarbu nodošanas – pieņemšanas akta parakstīšanai par saviem līdzekļiem novērst Pasūtītāja vai Būvuzrauga pieteiktās pretenzijas par Objektam nodarītajiem bojājumiem;
		40. veikt visus saprātīgi nepieciešamos pasākumus, lai aizsargātu apkārtējo vidi un ierobežotu zaudējumu nodarīšanu un traucējumu izdarīšanu, piesārņojuma, trokšņu u.c. darbību rezultātu negatīvo ietekmi.
		41. 10 darbdienu laikā pēc Būvdarbu uzsākšanas, saskaņojot ar Pasūtītāju, izveidot ar Būvdarbu izpildi saistīto dokumentu iekšēju elektronisku aprites sistēmu un nodrošināt ar pieejas tiesībām jebkurā diennakts laikā Pasūtītāja pārstāvi un Būvuzraugu.
		42. par jebkuriem iemesliem un apstākļiem (t.sk. Būvdarbu apjomu izmaiņu gadījumā), kuri kavē vai var kavēt Līguma izpildi, Būvuzņēmējs nekavējoties, bet ne vēlāk kā 5 (piecu) darba dienu laikā no to konstatēšanas brīža vai brīža, kad tie kā rūpīgam lietpratējam bija jākonstatē, paziņo Pasūtītājam, detalizēti norādot apstākļus, kas Būvuzņēmēja ieskatā dod tam tiesības uz termiņa pagarinājumu, šo apstākļu ietekmi uz Būvdarbu izpildi un termiņiem, Būvuzņēmēja ieskatā nepieciešamo konkrētu termiņa pagarinājumu, kā arī pasākumus, ko Būvuzņēmējs veiks, lai maksimāli mazinātu šo apstākļu ietekmi uz sākotnēji noteiktajiem Būvdarbu izpildes termiņiem. Ja Būvuzņēmējs nepaziņo par šiem apstākļiem šajā punktā noteiktajā termiņā, tad tas vēlāk zaudē tiesības uz tiem atsaukties un prasīt termiņa pagarinājumu.
		43. ar Būvuzraugu un Pasūtītāju saskaņot Darbu veikšanas projektu, tā papildinājumus un visu materiālu lietojumu. Galveno izmantojamo materiālu testēšanas rezultātus iesniegt Būvuzraugam saskaņošanai ne vēlāk, kā 14 (četrpadsmit) dienas pirms materiālu izmantošanas. Neveikt Būvdarbus bez Būvuzrauga un Pasūtītāja pārstāvja apstiprināta Darbu veikšanas projekta un izmantojamo materiālu saskaņošanas.
3. **Līguma izpildē iesaistītā personāla un apakšuzņēmēja iesaistīšana un nomaiņas kārtība**
	1. Darbu veikšanai Būvuzņēmējs piesaista savā Piedāvājumā norādīto personālu un apakšuzņēmējus. Būvuzņēmējs ir atbildīgs par piesaistītā personāla un apakšuzņēmēju veiktā darba atbilstību šī Līguma prasībām.
	2. Pēc Līguma noslēgšanas Būvuzņēmējs atbilstoši Publisko iepirkumu likuma 62.pantā noteiktajai kārtībai drīkst veikt Līguma izpildē iesaistītā personāla un apakšuzņēmēju maiņu, to iepriekš saskaņojot ar Pasūtītāju. Pasūtītājs nepiekrīt personāla un/vai apakšuzņēmēja nomaiņai gadījumā, ja pēc personāla un/vai apakšuzņēmēja viedokļa par nomaiņas iemesliem uzklausīšanas tiek secināts, ka personāla un/vai apakšuzņēmēja nomaiņa tiek veikta, lai izvairītos no saistību izpildes pret apakšuzņēmēju vai personālu.
	3. Pasūtītājs nepiekrīt personāla, kuru tas iesaistījis Līguma izpildē un par kuru Iepirkuma Piedāvājumā sniedzis informāciju Pasūtītāja pilnvarotajai iepirkuma komisijai, un kura kvalifikācijas atbilstību Iepirkuma nolikumā izvirzītajām prasībām Pasūtītāja pilnvarotā iepirkuma komisija ir vērtējusi, kā arī apakšuzņēmēju, uz kuru iespējām Būvuzņēmējs balstījies, lai apliecinātu savas kvalifikācijas atbilstību Iepirkuma dokumentos noteiktajām prasībām nomaiņai, ja pastāv kāds no šādiem nosacījumiem:
		1. tiek piedāvāts nomainīt personālu vai apakšuzņēmēju un tas neatbilst tām Iepirkuma procedūras dokumentos noteiktajām prasībām, kas attiecas uz personālu vai apakšuzņēmējiem;
		2. tiek piedāvāts nomainīt apakšuzņēmēju, uz kura iespējām Būvuzņēmējs balstījies, lai apliecinātu savas kvalifikācijas atbilstību Iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tāda pati kvalifikācija, uz kādu Būvuzņēmējs atsaucies, apliecinot savu atbilstību Iepirkuma procedūrā noteiktajām prasībām vai tas atbilst Publisko iepirkumu likuma 42.panta pirmajā daļā minētajiem pretendentu izslēgšanas nosacījumiem;
		3. tiek piedāvāts nomainīt apakšuzņēmēju, kura veicamo būvdarbu vērtība ir vismaz 10 procenti no kopējās iepirkuma līguma vērtības, un tas atbilst Publisko iepirkumu likuma 42.panta panta pirmajā daļā minētajiem pretendentu izslēgšanas nosacījumiem.
	4. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājumu izvērtēšanas kritērijiem.
	5. Pasūtītājs nepiekrīt apakšuzņēmēja nomaiņai vai jauna apakšuzņēmēja, kura izpildāmo darbu vērtība ir 10% no kopējās Līguma vērtības vai lielāka, iesaistīšanai Līguma izpildē, ja uz piedāvāto apakšuzņēmēju attiecas pretendentu izslēgšanas nosacījumi, kas minēti Publisko iepirkumu likuma 42. panta pirmajā daļā.
	6. Lūgumu nomainīt Būvuzņēmēja personālu vai apakšuzņēmēju vai iesaistīt jaunu apakšuzņēmēju, Būvuzņēmējs iesniedz Pasūtītājam, norādot informāciju un pievienojot dokumentus, kas nepieciešami lēmuma pieņemšanai.
	7. Pasūtītājs pieņem lēmumu, atļaut vai atteikt Būvuzņēmēja personāla vai apakšuzņēmēja nomaiņu vai jauna apakšuzņēmēja iesaistīšanu Līguma izpildē, 5 (piecu) darba dienu laikā pēc tam, kad tas saņēmis visu informāciju un dokumentus, kas nepieciešami lēmuma pieņemšanai. Pieņemot lēmumu, Pasūtītājs ņem vērā Publisko iepirkumu likuma 62.panta nosacījumus. Par pieņemto lēmumu Pasūtītājs paziņo rakstveidā, nosūtot to pa faksu vai elektroniski, kā arī pa pastu uz Būvuzņēmēja norādīto adresi.
4. **Riska pāreja, būvdarbu drošība un atbildība**
	1. Cilvēku traumu un Būvdarbu, materiālu vai iekārtu un cita īpašuma bojāšanas vai iznīcināšanas, vai zuduma risku uzņemas Būvuzņēmējs, izņemot, ja tas rodas Pasūtītāja vainas dēļ. Būvuzņēmējs uzņemas arī Objekta, Būvdarbu, materiālu un iekārtu nejaušas bojāšanas vai iznīcināšanas risku, un tas pāriet no Būvuzņēmēja uz Pasūtītāju ar Būvdarbu pieņemšanas – nodošanas akta parakstīšanas brīdi.
	2. Būvuzņēmējs atbild par visu to personu drošību Objektā, kurām ir tiesības tur atrasties un nodrošina nepiederošu vai neatbilstoši aprīkotu personu nepielaišanu Objektam vietās, kur pastāv veselības un dzīvības apdraudējuma riski notiekošo būvdarbu dēļ, nodrošinot preventīvos pasākumus šo personu veselības un dzīvības apdraudējuma minimizēšanai, kā arī atbild par darba drošības noteikumu ievērošanu Objektā.
	3. Būvuzņēmējs ir materiāli atbildīgs par Pasūtītājam, būvei, trešajām personām vai apkārtējai videi nodarīto zaudējumu, kas radies Būvuzņēmēja vainas dēļ Būvprojekta izstrādes un Būvdarbu izpildes laikā.
	4. Būvuzņēmējs, parakstot Līgumu, apliecina, ka viņam ir atbilstoša kvalifikācija un zināšanas, resursi, prasmes un iemaņas, kas nepieciešamas Būvprojekta izstrādei un Būvdarbu veikšanai, vides, veselības u.c. aizsardzībai un darba, ugunsdrošības u.c. drošības noteikumu ievērošanas nodrošināšanai.
	5. Būvuzņēmējam ir pienākums nekavējoties informēt Pasūtītāju par nelaimes gadījumiem Objektā vai Objektam nodarīto kaitējumu.
	6. Būvuzņēmējs nodrošina, ka Būvdarbu izpildes laikā tiek izmantoti pēc iespējas videi draudzīgāki materiāli un izejvielas, tehnoloģijas un seku likvidēšanas metodes.
5. **Dokumentācija**
	1. Dokumenti, kurus Būvuzņēmējam jāizstrādā vai jāiesniedz Pasūtītājam saskaņā ar normatīvajiem aktiem, tiek iesniegti latviešu valodā pirms pieņemšanas – nodošanas akta parakstīšanas. Šajā punktā noteikto dokumentu iesniegšana ir obligāts priekšnosacījums pieņemšanas – nodošanas akta parakstīšanai.
	2. Būvuzņēmējam jānodrošina visu dokumentu, kas nepieciešami Būvprojekta izstrādei un saskaņošanai, kā arī veikto Būvdarbu un Objekta pieņemšanai ekspluatācijā, sagatavošana un iesniegšana Pasūtītājam par saviem līdzekļiem.
6. **Garantijas**
	1. Būvuzņēmējs ne vēlāk kā 10 (desmit) dienu laikā pēc Līguma noslēgšanas iesniedz Pasūtītājam kredītiestādes vai apdrošināšanas sabiedrības garantiju par līgumsaistību izpildi 5 % apmērā no Līguma summas (bez PVN). Līguma izpildes garantija sagatavojama saskaņā ar Iepirkuma nolikuma *4.pielikumā* pievienoto līguma izpildes garantijas formu. Būvdarbu izpildes termiņa pagarinājuma gadījumā Būvuzņēmējs attiecīgi pagarina arī Līguma izpildes garantijas termiņu.
	2. Pasūtītājam ir tiesības izmantot Līguma 11.1. un 11.5.apakšpunktā minētās kredītiestādes vai apdrošināšanas sabiedrības garantijas tādu Būvuzņēmēja finansiālo saistību dzēšanai, kuras izriet no Līguma vai normatīvajiem aktiem, tai skaitā, ja Līguma darbība tiek izbeigta pēc Pasūtītāja iniciatīvas saskaņā ar Līguma punktiem, kas paredz Pasūtītāja tiesības vienpusēji izbeigt Līguma darbību.
	3. Būvuzņēmējs garantē, ka Objekts un Būvdarbi atbilst Būvprojekta prasībām un ka tie tiks izpildīti atbilstoši Līguma noteikumiem. Būvuzņēmējs ir atbildīgs par visiem defektiem un Pasūtītājam nodarītiem zaudējumiem, kas rodas vai var rasties šādas neatbilstības gadījumā. Būvuzņēmējs garantē, ka izpildītie Būvdarbi būs kvalitatīvi, funkcionāli izmantojami, atbildīs Pasūtītāja izvirzītajām prasībām, izstrādājamajā Būvprojektā vai Līgumā noteiktajiem parametriem un ka Būvdarbos nebūs defektu.
	4. Būvdarbu garantijas termiņš \_\_ (\_\_\_\_\_\_\_\_\_\_\_\_\_\_) mēneši no akta par Objekta pieņemšanu ekspluatācijā apstiprināšanas datuma.
	5. Ne vēlāk kā 10 (desmit) dienu laikā pēc akta par Objekta nodošanu ekspluatācijā apstiprināšanas no Pasūtītāja puses Būvuzņēmējs iesniedz Pasūtītājam atbilstoši Iepirkuma nolikuma *4.pielikumā* noteiktajām prasībām sagatavotu kredītiestādes vai apdrošināšanas sabiedrības izdotu neatsaucamu būvdarbu garantijas laika garantiju 5 % apmērā no faktiski izpildīto un Pasūtītāja akceptēto Būvdarbu kopsummas bez PVN.
	6. Būvuzņēmējs nodrošina, ka saskaņā ar normatīvajos aktos noteikto visā Līguma darbības laikā un garantijas termiņa laikā spēkā būs Būvuzņēmēja darbības un būvspeciālistu darbības civiltiesiskās atbildības apdrošināšanas polise.
	7. Būvuzņēmējs nodrošina, ka saskaņā ar normatīvajos aktos noteikto visā Līguma darbības laikā spēkā būs būvniecības visu risku apdrošināšanas polise, apdrošinot pretendenta, t.sk., tā piesaistīto apakšuzņēmēju veicamos būvdarbus, par apdrošināšanas summu, kas nav mazāka par Līguma summu.
	8. Pēc apdrošināšanas atlīdzības izmaksas trešajai personai vai citam būvniecības dalībniekam Būvuzņēmēja pienākums ir nekavējoties atjaunot civiltiesiskās atbildības obligātās apdrošināšanas minimālās atbildības limitu.
	9. Būvuzņēmējs apņemas Pasūtītājam pieņemamā termiņā, par ko Puses atsevišķi rakstveidā vienojušās, uz sava rēķina novērst bojājumus vai citas nepilnības, kuras Objektā vai Būvdarbos tiek konstatētas Būvdarbu garantijas laikā pie pareizas Būvdarbu un Objekta ekspluatācijas, un uz kurām ir attiecināma šajā Līgumā noteiktā garantija.
	10. Ja Pasūtītājs garantijas laikā konstatē bojājumus, par to tiek paziņots Būvuzņēmējam, norādot arī vietu un laiku, kad Būvuzņēmējam jāierodas uz defektu akta sastādīšanu. Pasūtītāja paziņojumā noteiktais uzaicinājuma ierasties uz defektu akta sastādīšanu termiņš nedrīkst būt mazāks par 2 (divām) darba dienām, bet Puses var vienoties par citu termiņu defektu akta sastādīšanai. Pie defektu akta sastādīšanas Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā tā Puse, kuras viedokli kā nepamatotu ir atzinis pieaicinātais eksperts.
	11. Ja Būvuzņēmējs neierodas uz defektu akta sastādīšanu vai atsakās to parakstīt, Pasūtītājs ir tiesīgs sagatavot aktu vienpusēji, un tas ir saistošs Būvuzņēmējam. Par akta sagatavošanu tiek paziņots Būvuzņēmējam, norādot vietu un laiku, kad akts ir ticis sagatavots.
	12. Ja defektu novēršana netiek uzsākta šī Līguma norādītajā termiņā, Pasūtītājam ir tiesības defektu novēršanai pieaicināt trešo personu, ievērojot Latvijas Republikā spēkā esošajos tiesību aktus par iepirkumu un Līguma nosacījumus par zaudējumu aprēķināšanas un atlīdzināšanas kārtību.
7. **Projektēšanas darbu, Būvdarbu un autoruzraudzības pakalpojumu nodošanas un pieņemšanas kārtība**
	1. Būvuzņēmējs pirms izstrādātā Būvprojekta iesniegšanas būvvaldē, iesniedz to saskaņošanai Pasūtītājam.
	2. Pasūtītājs izstrādāto Būvprojektu izskata 10 darba dienu laikā. Ja tiek saņemts Pasūtītāja rakstveida saskaņojums par Būvprojekta atbilstību Līguma nosacījumiem, Būvuzņēmējs ir tiesīgs iesniegt izstrādāto Būvprojektu akceptēšanai būvvaldē.
	3. Būvprojekta akceptēšana Būvvaldē ir pamats projektēšanas darbu pieņemšanas – nodošanas akta parakstīšanai.
	4. Pēc Būvdarbu pilnīgas pabeigšanas Būvuzņēmējs par to rakstiski paziņo Pasūtītājam. Pasūtītājs 5 (piecu) dienu laikā veic izpildīto Būvdarbu iepriekšēju apskati. Ja izdarītā iepriekšējā apskate ir sekmīga, Puses paraksta Būvdarbu un autoruzraudzības pakalpojuma nodošanas - pieņemšanas aktu. Pamats - Gala Būvdarbu pieņemšanas – nodošanas akta parakstīšanai – Objekta pieņemšana ekspluatācijā.
	5. Izpildītie Būvdarbi netiek pieņemti, ja tie neatbilst faktiski izpildītajam apjomam, neatbilst Līgumam, Tehniskajai specifikācijai, Būvprojektam, normatīvo aktu prasībām, vai arī, ja attiecībā uz tiem bija nepieciešams, bet netika sagatavots akts par segto Būvdarbu pieņemšanu vai akts par nozīmīgu konstrukciju pieņemšanu.
	6. Ja Pasūtītājs konstatē trūkumus vai nepabeigtus Būvdarbus, Būvuzņēmējam ir pienākums uz sava rēķina Pasūtītāja noteiktajā termiņā veikt šo trūkumu novēršanu vai nepabeigto Būvdarbu izpildi. Būvdarbu pieņemšanu apliecina parakstīts akts par būvdarbu nodošanu – pieņemšanu.
	7. Pēc Būvdarbu pieņemšanas – nodošanas akta parakstīšanas tiek veikta Objekta pieņemšana ekspluatācijā.
	8. Darbi Līguma izpratnē tiek uzskatīti par pienācīgi izpildītiem, ja Pasūtītājs Darbus ir pieņēmis.
	9. Nodošanas – pieņemšanas aktus un citus nepieciešamos dokumentus sagatavo, kā arī Objekta nodošanu ekspluatācijā organizē Būvuzņēmējs.
	10. Ja Objekta pieņemšanas ekspluatācijā komisijas laikā tiek konstatētas nepilnības vai trūkumi Būvuzņēmējam ir pienākums uz sava rēķina veikt trūkumu novēršanu un organizēt atkārtotu nodošanu ekspluatācijā.
	11. Būvdarbu vai projektēšanas darbu pieņemšanas – nodošanas akta parakstīšana neatbrīvo Būvuzņēmēju no atbildības par Būvdarbu defektiem būvdarbu garantijas laikā, kuri atklājas pēc Objekta pieņemšanas ekspluatācijā.
	12. Kārtējā akta (Forma Nr.2 un Forma Nr.3) par kalendārajā mēnesī izpildītajiem darbiem iesniegšanas un saskaņošanas kārtība:
		1. Būvdarbu izpilde tiek regulāri fiksēta ar ikmēneša Būvdarbu pieņemšanas – nodošanas aktiem (Forma Nr.2 un Forma Nr.3) (turpmāk - Ikmēneša izpildīto Būvdarbu pieņemšanas – nodošanas akti), kurā tiek norādīti iepriekšējā kalendārā mēnesī izpildītie Būvdarbi.
		2. Būvuzņēmējs rakstveidā sagatavo un līdz katra mēneša 25. datumam iesniedz Būvuzraugam apstiprināšanai Ikmēneša izpildīto Būvdarbu pieņemšanas – nodošanas aktu par iepriekšējā kalendārajā mēnesī izpildītajiem Būvdarbiem. Lai Ikmēneša izpildīto Būvdarbu pieņemšanas – nodošanas akts būtu uzskatāms par iesniegtu būvuzraugam, Būvuzņēmējam ir pienākums iesniegt attiecīgajā periodā veikto Būvdarbu izpildes Izpilddokumentāciju.
		3. Būvuzraugs nekavējoties, bet ne vēlāk kā 5 (piecu) darba dienu, pēc attiecīgā Ikmēneša izpildīto Būvdarbu pieņemšanas – nodošanas aktu par iepriekšējā kalendārajā mēnesī izpildītajiem Būvdarbiem saņemšanas:

12.12.3.1. to apstiprina, vai

12.12.3.2. rakstveidā sniedz Būvuzņēmējam savus motivētus iebildumus par attiecīgā Ikmēneša izpildīto Būvdarbu pieņemšanas – nodošanas aktā par iepriekšējā kalendārajā mēnesī izpildītajiem Būvdarbiem; Būvdarbu izpildes Izpilddokumentācijā, konstatētajām nepilnībām un neatbilstībām šī Līguma noteikumiem vai normatīvo aktu (t.sk., būvnormatīvu) prasībām, norādot Būvuzņēmējam uz šajā sakarā nepieciešamajām izmaiņām vai labojumiem, kā arī termiņu to veikšanai.

* + 1. Ja tiek izteikti iebildumi, Būvuzņēmējs nekavējoties veic nepieciešamos labojumus (attiecīgā Ikmēneša izpildīto Būvdarbu pieņemšanas – nodošanas aktā par iepriekšējā kalendārajā mēnesī izpildītajiem Būvdarbiem; Būvdarbu izpildes Izpilddokumentācijā) un no jauna iesniedz aktu apstiprināšanai saskaņā ar šī punkta noteikumiem. Šādu pamatotu iebildumu (nepilnību un neatbilstību) novēršana nav pamats Līgumā noteiktā Būvdarbu Izpildes Termiņa pagarināšanai.
		2. Pasūtītājs 10 (desmit) darba dienu laikā no Ikmēneša izpildīto Būvdarbu pieņemšanas - nodošanas akta saņemšanas pārbauda tajā iekļautos Būvdarbus un, ja tie atbilst faktiski izpildīto Ikmēneša izpildīto Būvdarbu pieņemšanas - nodošanas aktā norādītājam apjomam un tie ir veikti atbilstoši Līguma noteikumiem un Būvdarbus ir akceptējis Būvuzraugs, Pasūtītājs paraksta to, vienu parakstītu eksemplāru atdodot Būvuzņēmējam.
		3. Ikmēneša izpildīto Būvdarbu pieņemšanas - nodošanas aktu parakstīšana neatņem Pasūtītājam tiesības vēlāk izteikt Būvuzņēmējam pretenzijas par aktā norādīto Būvdarbu kvalitāti, atklātiem Defektiem, kā arī nenozīmē Objekta vai tā sastāvdaļas pieņemšanu no Pasūtītāja puses. Būvdarbu pieņemšanas-nodošanas akta parakstīšana no Pasūtītāja puses un iebildumu necelšana ir tikai pamats savstarpējiem norēķiniem, un neatbrīvo Būvuzņēmēju no atbildības (un nemazina to) par Būvdarbiem un pienākuma bez atlīdzības novērst vēlāk atklātus Defektus, kā arī atlīdzināt Pasūtītājam zaudējumus, ja tādi radušies.
1. **Izmaiņas līgumā**
	1. Puses savstarpēji vienojoties, ir tiesīgas izdarīt izmaiņas Līgumā, ievērojot Publisko iepirkumu likuma 61.pantā noteikto attiecībā uz grozījumu veikšanu Līgumā. Ikviena Līguma izmaiņa tiek noformēta rakstveidā un tā stājas spēkā pēc tam, kad to ir parakstījuši abas Puses. Jebkuras izmaiņas vai papildinājumi Līgumā kļūst par šī Līguma neatņemamu sastāvdaļu.
	2. Ir pieļaujami tikai Līguma nebūtiski grozījumi. Būtiskus grozījumus drīkst izdarīt tikai šajā Līguma sadaļā un Publisko iepirkumu likuma 61.panta trešajā daļā minētajos gadījumos:
		1. pasūtītājam ir nepieciešami papildu būvdarbi, kas nebija iekļauti sākotnējā Iepirkumā, un piegādātāja maiņa radītu būtisku izmaksu pieaugumu, un to nevar veikt tādu ekonomisku vai tehnisku iemeslu dēļ kā aizvietojamība vai savietojamība ar jau sākotnējā iepirkumā iegādāto aprīkojumu, pakalpojumiem vai iekārtām, vai piegādātāja maiņa radītu ievērojamas grūtības;

13.2.2. Līguma grozījumi ir nepieciešami tādu iemeslu dēļ, kurus pasūtītājs iepriekš nevarēja paredzēt;

13.2.3. Iepirkumā izraudzīto pretendentu (līgumslēdzēju pusi) aizstāj ar citu piegādātāju atbilstoši komerctiesību jomas normatīvo aktu noteikumiem par komersantu reorganizāciju un uzņēmuma pāreju, un šis piegādātājs atbilst paziņojumā par līgumu vai Iepirkuma dokumentos noteiktajām kvalifikācijas prasībām, un uz to neattiecas šā likuma [42.panta](https://likumi.lv/ta/id/287760#p42) pirmajā daļā paredzētie izslēgšanas noteikumi.

* 1. Būvuzņēmējs nav tiesīgs veikt ar Pasūtītāju nesaskaņotas būvdarbu vai to apjomu izmaiņas.
	2. Ja Būvuzņēmējs iesniedz Pasūtītājam pamatojumu par nepieciešamajām izmaiņām Līgumā, Būvuzņēmējs norāda to ietekmi uz Līguma cenu. Ja Pasūtītājs atzīst Būvuzņēmēja prasījumu par pamatotu, ņemot vērā Publisko iepirkumu likuma 61.panta regulējumu attiecībā uz iepirkuma līguma grozīšanu, tiek sagatavotas izmaiņas Līgumā, kas stājas spēkā pēc abpusējas to parakstīšanas un kļūst par neatņemamu šī Līguma sastāvdaļu.
	3. Pasūtītājam būvdarbu izpildes laikā ir tiesības veikt izmaiņas Līgumā noteiktajos būvdarbu apjomos (t.sk. būvdarbu apjoma palielināšana, samazināšana vai aizstāšana), kā arī uzdot Būvuzņēmējam veikt Līgumā sākotnēji neparedzētus būvdarbus, kas nepieciešami būvdarbu izpildei. Šajā punktā minēto izmaiņu kopējā vērtība nepārsniedz Publisko iepirkumu likuma 61.panta piektās daļas 2.punktā noteikto maksimālo izmaiņu (grozījumu) vērtību.
	4. Papildus būvdarbu izmaksu novērtējumam tiks izmantoti tāmē norādītie vienību izcenojumi, bet, ja tādi tur nebūs noteikti, Puses atsevišķi vienosies par minēto būvdarbu vienību izcenojumiem, par ko tiks sagatavots atsevišķs akts.
	5. Ja pēc Pasūtītāja prasības tiek mainīti veicamo būvdarbu apjomi, tad tiek slēgta vienošanās par papildu būvdarbu veikšanu un/vai nepieciešamo darbu aizstāšanu. Vienošanās ar tās parakstīšanas brīdi kļūst par neatņemamu Līguma sastāvdaļu.
	6. Pasūtītājam, nerīkojot atsevišķu iepirkuma procedūru, papildus Publisko iepirkumu likumā noteiktajām izmaiņām (Līguma 13.5.apakšpunkts), būvdarbu izpildes laikā ir tiesības veikt:
1. būvdarbu apjomu, kas jau sākotnēji bija iekļauti Tehniskajās specifikācijās, par kuriem tika organizēts Iepirkums, un kuru apjoms palielinājies (vai samazinājies) būvdarbu izpildes laikā konstatēto sākotnējo izejas datu nepilnību dēļ, izmaiņas, ja šādas izmaiņas ir nepieciešamas Objekta nodošanai ekspluatācijā;
2. tāmēs nenorādītu būvdarbu apjomu izmaiņas, ja šādu izmaiņu kopējā vērtība nepārsniedz 5 (piecus) % no līguma 3.1.3.apakšpunktā noteiktās līguma summas par darbu izpildi, izmaiņas nav radušās Būvuzņēmēja neatbilstošas Līguma izpildes rezultātā un šādas izmaiņas ir nepieciešamas Objekta nodošanai ekspluatācijā.
	1. Kopējā Līguma 13.8.apakšpunktā minēto Būvdarbu apjomu izmaiņu (palielinājums un samazinājums) vērtība nedrīkst būt lielāka par 15 (piecpadsmit) % no Līguma 3.1.apakšpunktā noteiktās Līguma summas.
	2. Par izmaiņām šī Līguma ietvaros netiks uzskatīta materiālu un iekārtu, kas vairs netiek ražoti, aizstāšana ar ekvivalentiem materiāliem un iekārtām. Šajā gadījumā Būvuzņēmējam ir jāiesniedz pierādījumi, ka šāds materiāls vai iekārta netiek ražota. Materiāla un/vai iekārtas aizstāšanu Būvuzņēmējs var veikt pēc Pasūtītāja saskaņojuma saņemšanas.
3. **Līgumsods**
	1. Ja Būvuzņēmēja vainas dēļ Darbi nav tikuši nodoti Līgumā noteiktajā termiņā (Līguma 5.4.punkts un tā apakšpunkti) vai citā termiņā, par kuru Puses ir vienojušās, Pasūtītājam ir tiesības ieturēt līgumsodu par katru nokavēto saistību izpildes dienu 0,1 % apmērā no Līguma summas (bez PVN), kopējam līgumsoda apmēram nepārsniedzot 10% no Līguma summas (bez PVN).
	2. Par garantijas laikā Būvuzņēmēja vainojamas darbības rezultātā konstatēto defektu nenovēršanu starp Pusēm noteiktajos termiņos, Pasūtītājam ir tiesības no Būvuzņēmēja ieturēt līgumsodu 0,1 % apmērā no Līguma summas (bez PVN) par katru nokavēto saistību izpildes dienu, nepārsniedzot 10% no Līguma summas (bez PVN).
	3. Ja Līgums tiek pārtraukts Būvuzņēmēja vainas dēļ vai ja Būvuzņēmējs nepilda Līgumu, Pasūtītājam ir tiesības realizēt Līguma 11.1. un 11.5.apakšpunktā minētās garantijas Līgumā noteikto Būvuzņēmēja finansiālo saistību segšanai.
	4. Līgumsods neatbrīvo Puses no turpmākās līgumsaistību izpildes un zaudējumu atlīdzināšanas, kas radusies tā vainas dēļ.
	5. Gadījumā, ja Darbus izpilda nesaskaņoti apakšuzņēmēji vai būvspeciālisti, tad Pasūtītājam ir tiesības prasīt no Būvuzņēmēja līgumsodu 1 000,00 EUR (viens tūkstotis *euro*) apmērā par katru konstatēto Līguma noteikumu pārkāpuma gadījumu.
	6. Ja Būvuzņēmējs neiesniedz kādu no Līgumā 11.punktā minētajiem dokumentiem, kurus atbilstoši Līguma noteikumiem Uzņēmējam bija pienākums nodrošināt, uzturēt spēkā un iesniegt Pasūtītājam Līgumā noteiktajā termiņā, Pasūtītājam ir tiesības prasīt no Uzņēmēja līgumsodu 1 000,00 EUR (viens tūkstotis *euro*) par katru nokavēto dienu, bet ne vairāk kā 10% (desmit procenti) no Līgumcenas.
	7. Ja Līgumā paredzētie Būvuzņēmēja pārstāvji neierodas uz Pasūtītāja un/vai Būvuzrauga organizēto sapulci vai Būvuzņēmējs nenodrošina citu Līgumā noteikto pienākumu izpildi (un pēc Pasūtītāja vai Būvuzrauga brīdinājuma šo pārkāpumu nenovērš 5 (piecu) darba dienu laikā), Pasūtītājam ir tiesības prasīt no Būvuzņēmēja līgumsodu 500,00 EUR (pieci simti *euro*) apmērā par katru konstatēto Līguma noteikumu pārkāpuma gadījumu.
	8. Pasūtītājs ir tiesīgs pieprasīt Būvuzņēmējam segt Būvprojekta Trūkumu dēļ Pasūtītājam radīto papildu izdevumu un/vai zaudējumu atlīdzību, kas var rasties palielinoties Būvprojekta realizācijas laikam, palielinoties Būvdarbu apjomam, palielinoties Būvdarbu izmaksām un citos gadījumos.
	9. Jebkurus papildu izdevumus, zaudējumus, līgumsodus un citus Līgumā noteiktos Būvuzņēmēja atlīdzināmos maksājumus Pasūtītājs sedz ieturējuma veidā, vienpusēji aprēķinot un ieturot no Būvuzņēmējam izmaksājamām summām, par to rakstiski informējot Būvuzņēmēju.
4. **Līguma izbeigšana**
	1. Līgums var tikt izbeigts tikai šajā Līgumā noteiktajā kārtībā vai Pusēm savstarpēji vienojoties.
	2. Pasūtītājam ir tiesības 5 (piecas) darba dienas iepriekš ar rakstveida paziņojumu Būvuzņēmējam paziņot par konstatēto saistību neizpildīšanu, visa Līguma vai tā daļas pārtraukšanu pirms termiņa:
		1. ja Būvuzņēmējs Būvuzņēmēja vainojamas darbības vai bezdarbības dēļ nav uzsācis Būvdarbus Objektā vairāk kā 5 (piecas) darba dienas pēc Objekta nodošanas Būvuzņēmējam;
		2. ja Būvuzņēmējs Būvuzņēmēja vainojamas darbības vai bezdarbības dēļ Līgumā noteiktajos termiņos nav izpildījis kādas savas saistības saskaņā ar Līgumu, vai neievēro Būvprojekta vai normatīvo aktu prasības, vai nespēj veikt Būvdarbus Līgumā noteiktajos termiņos. Jebkurā gadījumā par nespēju veikt būvdarbus Līgumā noteiktajos termiņos tiks uzskatīts darbu izpildes kavējums par 2 nedēļām, kas radies Būvuzņēmēja vainojamas darbības vai bezdarbības rezultātā;
		3. ja konstatē, ka Būvuzņēmējs pametis Būvprojekta izstrādi, Būvdarbus vai Objektu, vai jebkurā citā veidā skaidri izrāda savu nodomu pārtraukt ar Līgumu noteikto saistību izpildi;
		4. ja Būvuzraugs konstatē nekvalitatīvu Būvdarbu izpildi un/vai Būvuzraugam ir radušās pamatotas šaubas par iebūvēto materiālu, iekārtu un/vai izpildīto Darbu atbilstību Līguma noteikumiem, Pasūtītājam ir tiesības dot norādījumu Būvuzņēmējam veikt pārbaudi, lai pārliecinātos, ka kādam no Būvuzņēmēja veiktajiem būvdarbiem nav defekti. Pasūtītājs arī ir tiesīgs pieprasīt Būvuzņēmējam izpildīto Darbu, iebūvēto materiālu un/vai iekārtu atsegšanu. Gadījumā, ja pārbaudes laikā tiek konstatēts, ka Būvuzņēmēja veiktie Būvdarbi/ iestrādātie materiāli/ iekārtas neatbilst normatīvo aktu un/vai Līguma noteikumiem, Būvuzņēmējam jāapmaksā pati pārbaude un maksājumi par jebkādu izdarīto paraugu ņemšanu un testēšanu, atsegšanas un konstatēto defektu un/vai trūkumu novēršanas izmaksas un novērš konstatētos Līguma pārkāpumus. Ja nav atklāti nekādi defekti, Pasūtītājam ir jāapmaksā pati pārbaude un maksājumi par jebkādiem izdarītajiem paraugiem;
		5. ja Būvuzņēmējs ir atzīts par maksātnespējīgu vai tiek uzsākta bankrota procedūra, vai likvidācija;
		6. ja līgumu nav iespējams izpildīt tādēļ, ka Būvuzņēmējam līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla intereses ietekmējošas Eiropas savienības vai Ziemeļatlantijas līguma organizācijas dalībvalsts noteiktās sankcijas;
		7. ja Būvuzņēmējs Līguma 11.1.apakšpunktā noteiktajā termiņā neiesniedz Pasūtītājam Līguma noteikumiem atbilstošu garantiju par līgumsaistību izpildi.
	3. Izbeidzot Līgumu 15.2.apakšpunktā noteiktajā kārtībā, Pasūtītājs ietur Līguma 11.1.apakšpunktā noteikto Līguma izpildes nodrošinājumu.
	4. Ja Pasūtītājs izmanto tiesības vienpusēji izbeigt Līgumu, Puses sagatavo atsevišķu aktu par faktiski izpildīto Būvdarbu apjomu un to vērtību. Pasūtītājs pieņem Būvdarbus tādā apjomā, kādā tie ir veikti, ja tie atbilst Līgumam un ir turpmāk izmantojami. Ja veiktie Būvdarbi nav izmantojami turpmākajā būvniecības procesā, kas norādīts Pušu sagatavotajā aktā par faktiski izpildīto Būvdarbu apjomu, tad Būvuzņēmējs par saviem līdzekļiem atjauno Objektu līdz tādam stāvoklim, ka katrs nākošais būvdarbu turpinātājs netraucēti var turpināt nepabeigtos Būvdarbus, nebojājot Objektu un neieguldot Būvdarbos papildus un iepriekš neparedzētus izdevumus.
	5. Līguma pārtraukšanas gadījumā Būvuzņēmējs nekavējoties vai arī noteiktajā datumā pārtrauc Būvdarbus, veic visus pasākumus, lai Objekts un būvdarbi tiktu atstāti nebojātā, drošā stāvoklī un atbilstoši normatīvo aktu prasībām, sakopj būvlaukumu un nodod Pasūtītājam uz Būvdarbiem attiecināmo dokumentāciju, nodrošina, lai Būvuzņēmēja personāls un apakšuzņēmēji atstātu Objektu, kā arī veic citas darbības, par kurām Puses ir vienojušies.
5. **Nepārvaramas varas apstākļi**
	1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas gadījumā. Šī punkta noteikumi nav attiecināmi uz gadījumiem, kad nepārvaramas varas apstākļi ir radušies jau pēc tam, kad attiecīgā Puse ir nokavējusi saistību izpildi.
	2. Par nepārvaramas varas apstākļiem tiek uzskatīti apstākļi, kas iepriekš nav bijuši paredzēti un radušies neatkarīgi no Pušu rīcības, t.i., ko Puses nespēja kontrolēt, pret kuriem šī Puse nebūtu varējusi saprātīgi nodrošināties pirms Līguma noslēgšanas, pēc to rašanās nevar novērst vai pārvarēt.
	3. Šajā punktā nepārvarama vara nozīmē nekontrolējamu notikumu – ārkārtas situāciju, kuru Saeima vai Ministru kabinets izsludinājis Latvijas Republikā, kas ir ārpus Pušu kontroles. Par šādiem notikumiem tiek uzskatīti tādi, kas ietekmē Pušu iespēju veikt Līguma izpildi: kari, revolūcijas, ugunsgrēki, plūdi, epidēmijas u.c.
	4. Ja izceļas nepārvaramas varas situācija, Būvuzņēmējs nekavējoties rakstiski paziņo Pasūtītājam par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Būvuzņēmējam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas apstākļi.
	5. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas apstākļu iestāšanās dēļ.
	6. Ja nepārvaramas varas apstākļi pastāv ilgāk par 30 (trīsdesmit) dienām, Puses vienojas par Līguma darbības apturēšanu vai pārtraukšanu. Būvuzņēmējam ir tiesības saņemt norēķinu par faktiski veiktajiem Būvdarbiem objektā.
	7. Ikvienai Pusei jebkurā laikā jābrīdina otra Puse par nepārvaramas varas apstākļu iestāšanos, jānorāda uz apstākļiem, kas pierāda nepārvaramas varas apstākļu iestāšanos, iespējamo situācijas risinājumu, veiktās darbības, lai samazinātu Līguma izpildes atlikšanu nepārvaramas varas apstākļu iestāšanās dēļ, nepārvaramas varas apstākļu izbeigšanos un Līguma darbības atjaunošanu.
6. **Nodokļi un nodevas**

Visi nodokļi un nodevas ir iekļautas Līguma summā. Visu normatīvajos aktos noteikto nodokļu apmaksu, izņemot pievienotās vērtības nodokli par Būvdarbiem, valsts budžetā maksā Būvuzņēmējs. Pievienotās vērtības nodokli par Būvdarbiem valsts budžetā maksā Pasūtītājs Pievienotās vērtības nodokļa likuma 142.pantā noteiktajā kārtībā.

1. **Pārbaudes noteikumi un metodes**
	1. Kvalitāte un pārbaudes:
		1. Būvdarbu kvalitātes prasības, kas jāievēro Būvuzņēmējam, nosaka Būvprojekts, tehniskā specifikācija un Latvijas Republikas normatīvie akti.
		2. Būvuzņēmējam uz sava rēķina jāveic visas, Līgumā un normatīvajos aktos noteiktās materiālu, konstrukciju un Būvdarbu kvalitātes pārbaudes.
		3. Būvuzņēmējam nekavējoties jāiesniedz Būvuzraugam dokumenti par visām veiktajām pārbaudēm, kā arī to kopsavilkumi.
		4. Pēc Pasūtītāja un Būvuzrauga pieprasījuma Būvuzņēmējam papildus jāpārbauda materiāli, konstrukcijas un Būvdarbu kvalitāte. Ja papildu pārbaude nedemonstrē sliktākus rezultātus, Pasūtītājs atlīdzina Izpildītājam pārbaudes veikšanas izdevumus.
		5. Ja materiālu, konstrukciju vai Būvdarbu kvalitātes pārbaudes laikā tiek atklātas neatbilstības, tad Būvuzņēmējam Pasūtītāja noteiktā termiņā uz sava rēķina tās novērš.
		6. Ja tiek atklāts defekts, Būvuzņēmējs Pasūtītāja noteiktā termiņā par saviem līdzekļiem to novērš vai, ja Puses vienojas, ka defekta novēršana nav ekonomiski lietderīga, Pasūtītājs var noteikt Būvdarbiem samazinātu cenu līdz 10% (desmit procenti) no Būvdarbu veida apjoma, kurā ir konstatēts defekts un/vai nosaka būvei ilgāku garantijas termiņu ar garantijas finanšu nodrošinājumu par pilnu defekta novēršanas vērtību.
		7. Ja pārbaudes vai garantijas laikā atklājas defekts, ko Būvuzņēmējs neatzīst par defektu vai nepiekrīt defekta rašanās cēlonim, tad pārbaudi veic Pasūtītāja un Būvuzņēmēja savstarpēji atzīts eksperts, kura slēdziens Pusēm ir saistošs. Ekspertīzes izmaksas sedz tā Puse, kuras viedoklis ir atzīts par nepamatotu.
	2. Domstarpības, kas rodas būvdarbu un materiālu kvalitātes un to atbilstības Līguma noteikumu novērtēšanā, izšķir būvniecības kontroles iestāde vai pušu pieaicināti licencēti vai sertificēti speciālisti (eksperti).
	3. Ja sertificētu speciālistu pārbaudītie paraugi atbilst Tehniskās specifikācijas un uz tās pamata izstrādātā Būvprojekta prasībām, tad paraugu pārbaudes izdevumus sedz Pasūtītājs. Ja sertificētu speciālistu pārbaudītie paraugi neatbilst Tehniskās specifikācijas un uz tās pamata izstrādātā Būvprojekta prasībām, tad paraugu pārbaudes izdevumus sedz Būvuzņēmējs. Ja Būvuzņēmējam saskaņā ar ekspertu sniegto atzinumu ir pienākums novērst defektus, bet tas defektu novēršanu neuzsāk Pasūtītāja norādītajā termiņā, kas nedrīkst būt īsāks par 5 (piecām) dienām, Pasūtītājs defektu novēršanai piesaista trešās personas. Defektu novēršanas izmaksas tiek piedzītas no Būvuzņēmēja vai ieturētas no tam izmaksājamajiem maksājumiem.
	4. Ja Pasūtītājs vai Būvuzraugs Būvuzņēmēja veiktajos Būvdarbos konstatē slēptus trūkumus, tad Būvuzraugam 3 (trīs) darba dienu laikā jāiesniedz Būvuzņēmējam attiecīga pretenzija, uzliekot par pienākumu novērst trūkumus uz Būvuzņēmēja rēķina pretenzijā norādītajā tehnoloģiski iespējamā termiņā.
	5. Par uzņemto saistību nepildīšanu vai nepienācīgu pildīšanu Pusēm ir pienākums atlīdzināt zaudējumus, ko tas ar savu darbību vai bezdarbību radījis.
	6. Būvdarbu izpildes un Būvdarbu garantijas laikā Būvuzņēmējam ir pienākums atrast defektu cēloņus un iesniegt priekšlikumus defektu cēloņu un seku novēršanai.
2. **Piemērojamie normatīvie akti un strīdu risināšanas kārtība**
	1. Visas domstarpības un strīdi, kādi izceļas starp Pusēm saistībā ar Līguma izpildi, tiek atrisināti savstarpēju pārrunu ceļā, ja nepieciešams, pieaicinot neatkarīgus ekspertus un saņemot atzinumus un priekšlikumus par radušās situācijas iespējamiem risinājumiem. Izdevumus par eksperta pieaicināšanu sedz tā Puse, kuras viedokli par nepamatotu atzinis eksperts.
	2. Visos Līgumā atrunātajos eksperta piesaistīšanas gadījumos, Pušu savstarpēju pārrunu ceļā nozīmē ekspertu, kuru apstiprinājušas abas puses. Ja pārrunu ceļā eksperta nozīmēšana nav iespējama, Puses strīda risināšanai piesaistīs Latvijas Būvinženieru savienības nozīmētu būvniecības jomas speciālistu.
	3. Ja Puses nespēj strīdu atrisināt savstarpēju pārrunu rezultātā, tas tiek atrisināts Latvijas Republikas vispārējas jurisdikcijas tiesā Latvijas Republikas normatīvajos aktos noteiktajā kārtībā.
	4. Līgums tiek interpretēts un pildīts saskaņā ar Latvijas Republikas normatīvajiem aktiem.
3. **Līguma spēkā esamība**
	1. Līgums stājas spēkā ar brīdi, kad to ir parakstījušas abas Puses.
	2. Līgums ir spēkā līdz brīdim, kad Puses ir izpildījušas visas savas saistības, vai līdz brīdim, kad Puses ir panākuši vienošanos par Līguma izpildes pārtraukšanu, vai arī līdz brīdim, kad kāda no Pusēm, saskaņā ar šo Līgumu, to lauž vienpusēji.
4. **Noslēguma noteikumi**
	1. Gadījumā, ja kāda no Pusēm maina savu juridisko adresi vai bankas rekvizītus, tā ne vēlāk kā 3 (trīs) dienu laikā rakstiski paziņo par to otrai Pusei.
	2. Ja Līguma izpildes ietvaros, tiek iegūti dokumenti vai informācija, kas satur vai var saturēt fizisko personu datus, tad Pusēm ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot regulas “EIROPAS PARLAMENTA UN PADOMES REGULAS (ES) 2016/679 (2016.gada 27.aprīlis) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula)” (turpmāk – Regula) un Latvijas Republikas normatīvajos aktos noteiktās prasības šādu datu apstrādei un aizsardzībai.
	3. Veicot fizisko personu datu apstrādi, katra Puse ir atbildīga par fizisko personu datu apstrādes nodrošināšanu saskaņā ar šo Līgumu, Regulu un Latvijas Republikas normatīvajos aktos noteikto.
	4. Visai sarakstei un jebkurai informācijai, ko kāda no Pusēm nosūta otrai, ir jābūt latviešu valodā un nosūtītai uz Līgumā minēto adresi, ja vien Puse – informācijas saņēmējs – nav iepriekš norādījis savādāk.
	5. Puses uzņemas pienākumu sniegt rakstveida atbildi 5 (piecu) darba dienu laikā uz jebkuru pieprasījumu, kas saistīts ar Līguma izpildi.
	6. Atbildīgā kontaktpersona par Līguma izpildi no Būvuzņēmēja puses ir \_\_\_\_\_\_\_\_\_\_\_\_\_\_.
	7. Atbildīgā kontaktpersona par Līguma izpildi no Pasūtītāja puses ir \_\_\_\_\_\_\_\_\_\_\_\_\_\_\_\_\_.
	8. Līgums uzrakstīts uz \_\_\_\_\_\_\_\_ lapaspusēm un noslēgts 2 (divos) eksemplāros latviešu valodā, no kuriem viens eksemplārs ir Pasūtītājam, bet otrs – Būvuzņēmējam. Abiem Līguma eksemplāriem ir vienāds juridiskais spēks.
	9. Līgumam tā parakstīšanas brīdī tiek pievienoti šādi pielikumi, kas ir Līguma neatņemamas sastāvdaļas:
		1. 1.pielikums - Tehniskā specifikācija uz \_\_\_ lp.;
		2. 2.pielikums - Finanšu piedāvājums uz \_\_\_\_\_\_\_\_\_ lp.;
		3. 3.pielikums - Darbu izpildes kalendārais grafiks uz \_\_\_ lp.;
		4. 4.pielikums – Finanšu garantiju noteikumi uz 2 lp.
5. **Pušu juridiskās adreses un rekvizīti**

LĪGUMA 4.pielikums FINANŠU GARANTIJU NOTEIKUMI

**Atbilstoši Kredītiestāžu likuma un Apdrošināšanas un pārapdrošināšanas likuma normām Pasūtītājs ir noteicis šādus garantiju veidus un attiecīgajā garantijā obligāti iekļaujamos nosacījumus un noteikumus:**

1. **Izpildes spējas garantijai**
	1. ir jābūt garantijai, ko izsniegusi:
		1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
		2. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
		3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
		4. apdrošināšanas sabiedrība vai Latvijas Republikā reģistrēta dalībvalsts vai nedalībvalsts apdrošinātāja filiāle, vai apdrošināšanas sabiedrība, kas veic darbību Latvijas Republikā, ievērojot pakalpojumu sniegšanas brīvības principu, ja tā saņēmusi FKTK licenci attiecīgajā jomā vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu.
	2. **Izpildes spējas garantijā obligāti jābūt iekļautiem šādiem noteikumiem un nosacījumiem:**
		1. garantijas devējs apņemas samaksāt Pasūtītāja pieprasīto summu garantijas summas robežās pēc pirmā rakstiskā Pasūtītāja pieprasījuma, kurā Pasūtītājs norādījis, ka Būvuzņēmējs nav līgumā noteiktā kārtībā veicis maksājumu Pasūtītājam pieprasītās summas apjomā;
		2. garantijas devējs apņemas samaksāt Pasūtītājam visu garantijas summu, ja Būvuzņēmējs nav pagarinājis šo garantiju līgumā noteiktajā termiņā un kārtībā;
		3. garantija ir spēkā līdz līgumā noteiktā Darba pabeigšanas datumam;
		4. garantijas summa ir 5 (piecu) % apmērā no Līguma summas (bez PVN);
		5. garantija ir no Būvuzņēmēja puses neatsaucama;
		6. Pasūtītājam nav jāpieprasa garantijas summa no Būvuzņēmēja pirms prasības iesniegšanas garantijas devējam;
		7. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījumu garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.
2. **Garantijas laika garantijai**
	1. ir jābūt garantijai, ko izsniegusi:
		1. Latvijas Republikā reģistrēta kredītiestāde, kas saņēmusi Finanšu un kapitāla tirgus komisijas (turpmāk – FKTK) licenci;
		2. Eiropas Savienības vai Eiropas Ekonomikas zonas valstī (dalībvalstī), vai nedalībvalstī reģistrēta kredītiestāde, kam ir tiesības sniegt finanšu pakalpojumus Latvijā bez FKTK licences saņemšanas, dibinot filiāli vai bez filiāles atvēršanas, ja FKTK ir saņēmusi atbilstošu paziņojumu no šīs valsts kredītiestāžu uzraudzības iestādes;
		3. cita kredītiestāde, kura neatbilst nevienam iepriekš minētajam nosacījumam, ja tās izsniegtu garantiju ir apstiprinājusi Latvijas Republikā reģistrēta kredītiestāde, kas saņēmusi FKTK licenci;
		4. apdrošināšanas sabiedrība vai Latvijas Republikā reģistrēta dalībvalsts vai nedalībvalsts apdrošinātāja filiāle, vai apdrošināšanas sabiedrība, kas veic darbību Latvijas Republikā, ievērojot pakalpojumu sniegšanas brīvības principu, ja tā saņēmusi FKTK licenci attiecīgajā jomā vai ir ieguvusi tiesības darboties Latvijas Republikā attiecīgajā jomā saskaņā ar Apdrošināšanas un pārapdrošināšanas likumu.
	2. **Garantijas laika garantijā obligāti jābūt iekļautiem šādiem noteikumiem un nosacījumiem:**
		1. garantijas devējs apņemas samaksāt Pasūtītājam garantijas summu defektu novēršanas izmaksu apmērā, ja Būvuzņēmējs nepilda līgumā noteiktās garantijas saistības;
		2. garantija ir spēkā visā garantijas termiņa laikā;
		3. garantija ir no Būvuzņēmēja puses neatsaucama;
		4. Pasūtītājam nav jāpieprasa garantijas summa no Būvuzņēmēja pirms prasības iesniegšanas garantijas devējam;
		5. garantijai piemērojami Starptautiskās tirdzniecības palātas [International Chamber of Commerce (ICC)] izdotie Vienotie noteikumi par pieprasījumu garantijām („Uniform Rules for Demand Guaranties”, ICC Publication No.758), bet attiecībā uz jautājumiem, kurus neregulē minētie Starptautiskās tirdzniecības palātas noteikumi, šai garantijai piemērojami Latvijas Republikas normatīvie akti. Prasības un strīdi, kas saistīti ar šo garantiju, izskatāmi Latvijas Republikas tiesā saskaņā ar Latvijas Republikas normatīvajiem tiesību aktiem.

|  |  |
| --- | --- |
| Pasūtītājs  | Būvuzņēmējs |
| (amats, paraksts, vārds, uzvārds) | (amats, paraksts, vārds, uzvārds) |

1. Veselības ministrijas informatīvais ziņojums “Par nepieciešamajiem pasākumiem 2021. gadam un turpmāk ik gadu, lai samazinātu ilglaicīgu negatīvo ietekmi uz sabiedrības psihisko veselību, ko rada Covid - 19 pandēmija” [↑](#footnote-ref-1)
2. papīra formātā 2 (divos) eksemplāros (ar oriģināliem atbildīgo vadītāju, Pasūtītāja parakstiem, saskaņojumiem), kā arī elektroniski CD formātā (.dwg, Word, pdf un Excel) vai līdzīgā datu nesējā 1 (vienā) eksemplārā [↑](#footnote-ref-2)